ललित प्रभाकर

ललित प्रभाकर हा एक मराठी चित्रपट, दूरचित्रवाणी आणि नाटक यांतील अभिनेता आहे. आदित्य देसाई हा लोकप्रिय मालिका जुळून येती रेशीमगाठी आणि मुख्य अभिनेता चि. व चि.सौ.कां. या त्याच्या पदार्पण चित्रपटातील प्रमुख भूमिकांसाठी प्रसिद्ध आहे.

कारकीर्द
ललित हा मुळात नाटकातील कलाकार आहे. ललितने आपल्या पहिल्या कार्यक्रमात झी मराठी वर कुंकूमध्ये मोहितची भूमिका देखील बजावली होती. गंध फुलांचा गेला सांगून या मालिकेत देखील त्याने भूमिका भूषविली होती. त्याचे नाव जुळून येती रेशीमगाठीच्या आदित्य देसाई यानंतर प्रसिद्ध झाले. २०१४ मध्ये झी मराठी अवॉर्ड्समध्ये ललित प्रभाकरला सर्वोत्कृष्ट अभिनेत्याचा पुरस्कार मिळाला होता. कल्चर मिनिस्ट्री ऑफ सेंट्रल सरकारद्वारे त्याने यंग आर्टिस्ट्स शिष्यवृत्ती प्राप्त केली होती. त्याने दिल दोस्ती दुनियादारी मध्ये आवडती भूमिका कबीर म्हणून केली होती. त्यांने झी टॉकीजवर नेहा महाजन सोबत 'टॉकीज लाइट हाऊस' होस्ट केले आहे. त्याने 'राजवाडे आणि सन्स' या मराठी चित्रपटातील एका कथानकालाही डब केले आहे. झी टॉकीज कॉमेडी अवॉर्ड्स २०१७ मध्ये सर्वोत्कृष्ट अभिनेत्याचा पुरस्कार मिळवला आहे. त्याची आनंदी गोपाळ, चि. व चि.सौ.कां.  या चित्रपटांतील भूमिका देखील वाखाणण्याजोगी होती.ललितचे आगामी चित्रपट 'कलरफुल', 'झोंबिवली' आणि 'मिडियम स्पाइसी' आहेत.

वैयक्तिक जीवन

ललितचा जन्म १२ सप्टेंबर १९८७ रोजी कल्याणमध्ये मराठा समाजात झाला. त्याचे मूळ गाव सामोडे, धुळे येथील असून त्यांचे पूर्ण नाव ललित प्रभाकर भदाणे आहे. त्यांनी जवाहर नवोदय विद्यालय, पालघर येथे शिक्षण घेतले आणि संगणक शास्त्रात बीएस्सी केले. त्यांनी किशोरवयातच "मिती-चार कल्याण" या थिएटर ग्रुपमध्ये प्रवेश केला आणि या गटासह अनेक प्रायोगिक नाटके केली.

संदर्भ 

मराठी दूरचित्रवाहिनी अभिनेते
मराठी चित्रपट अभिनेते
पुरुष चरित्रलेख